《送马郑州》
唐代·独孤及

使君朱两轓，春日整东辕。芳草成皋路，青山凉水源。

勉修循吏迹，以谢主人恩。当使仁风动，遥听舆颂喧。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。